• 23. veebruaril kohtus Riigikohtu esimees Märt Rask Riigikogu valimisi hindama tulnud Euroopa Julgeoleku- ja Koostöö Organisatsiooni (OSCE) vaatlejatega. Missiooni juhtis Makedoonia Konstitutsioonikohtu kohtunik Lazarova Trajkovska. OSCE vaatlejad soovisid lähemalt teada saada valimiste läbiviimise korralduslike aspektide kohta. Missiooni liikmed uurisid kui palju ja millised on olnud läbi aastate Riigikohtus menetletud valimiskaebused ning valimistega seotud põhiseaduslikud probleemid.  Riigikohtu esimees selgitas valimiskaebuste menetlemise korda Eestis. Riigikohus lahendab valimiskaebusi alates 2002. aastast. Nelja aastaga on Riigikohtus lahenduse leidnud kokku 64 valimiskaebust − nii tegi Riigikohus nt 2002. aaastal 5 valimistega seonduvat lahendit, 2005. aastal 20 ning 2006. aastal 11 lahendit (viimased on kõik seotud Loksa Vallavalitsusega). Ühegi Riigikohtu lahendi põhjal valimistulemusi kehtetuks tunnistatud ei ole (olulisi valimiskorra rikkumisi puudutavaid vaidlusi pole Riigikohtusse jõudnud ilmselt valimiskaebuste kohustusliku kohtueelse menetluse tõttu valimiskomisjonides). Esimees tutvustas ka põhiseaduslikkuse järelevalve menetluses Riigikohtus menetletud kaasusi: e-valimisi ja valimisliite puudutanud kaasusi ja nn kahe tooli kaasust. Külalised olid juba kursis ja tundsid huvi ka Õiguskantsleri vastvaidlustatud erakondade rahastamise põhimõtteid puudutava